google/wiki40b huggingface dataset:
Canada's Aviation Hall of Fame

Canada's Aviation Hall of Fame beliggende i Reynolds-Alberta Museum i Wetaskiwin, Alberta, Canada ble opprettet  for å hedre og ære de som har bidratt til luftfartens utvikling i Canada. De ble opprettet i 1973. Hall of Fame har  så langt innlemmet mer enn 200 flyvere, ingeniører, teknikere og administratorer.
På grunn av sin størrelse og geografisk beliggenhet, har Canada måttet stole på luftfarten meget mer enn andre land. Med så stort territorium som ikke er egnet for andre reisemåter, ble det opp til luftfarten å forene landet og gi de fjerntliggende regioner anledning til sosial og økonomisk utvikling og gjøre de til en del av Canada. Den unike kombinasjonen av banebrytende luftfart og banebrytende utvikling av landet viste mange gode eksempler på heltedåd, dyktighet, utholdenhet, mot, visdom og lykke, og mange gode historier kunne fortelles. De beste av disse historiene finnes i Aviation Hall of Fame.
Historiene er fortalt på fire åtte fots paneler med portretter, sitater, bilder og minner. Hallen har en omfattende samling av personlige gjenstander og memorabilia, inkludert materiale som sertifikater, loggbøker, uniformer, merker, medaljer, pokaler og utmerkelser, dokumenter, korrespondanse, utklippsbøker og fotografier. Referanse-biblioteket inneholder ca 2 500 i bøker og over 12 000 tidsskrifter spesielt tilknyttet Kanadiske luftfart. Gjenstander blir ofte  utlånt til andre museer i Canada til deres utstillinger.
Hall of Fame tildeler også prisen Belt of Orion hvert år på sin årlige middag til den organisasjon som har ytt et betydningsfullt  bidrag til kanadisk luftfart.

Historie

Canada's Aviation Hall of Fame ble opprettet 2. august 1973. De 79 opprinnelige medlemmer omfattrt alle medlemmer av Order of Icaros, alle som hadde blitt tildelt  McKee-Troféet, alle mottakere av Victoria Cross oppnådd i luftkamper, Alexander Graham Bell og F. W. "Casey" Baldwin for dres konstruksjon og bygging sv Silver Dart, og Goup-Captain John Emilius Fauquier som representant for Andre verdenskrigs bombeflyvere og Flight Lieutenant George Frederick "Buzz" Beurling som representant for Andre berdenskrigs jagerflygere En konfidensiell nominasjonskommitte foreslår  nye medlemmene i Hall of Fame, på jakt etter de som har bidratt stått tidens test.
Hall of Fame ble offisielt åpnet på den første dagen av Klondike Days 17.  juli 1974, i Sportex-bygningen på Edmonton Exposition Grounds. I løpet av de første årene er det blitt flyttet flere ganger, og til slutt fikk det fast tilhold i Edmonton Convention Centre i flere år. Da Reynolds-Alberta Museum ble åpnet i nærheten av Wetaskiwin, Alberta i 1992, ble Hall of Fame flyttet til muséets luftfartshangar, kombinere og slo sammen sin utstilling med muséets omfattende luftfartssamling

Inductees

Hallen har onnlemket følgende personer som er ordnet i alfabetisk rekkefølge, med år for innlemmelse  i parentes.

Tilknytninger

Museet er tilknyttet: CMA, HAKE, Virtual Museum of Canada og Canadian Aeronautical  Association (CAPA).
Hugh Alexander Kennedy

Liv

Kennedy, en forhenværende kaptein i hæren, var en ledende sjakkspiller i London. I 1844 tapte han en match mot  Howard Staunton med 3:8. Året etter spilte Kennedy og Staunton på Portsmouth-basert lag i to telegrafpartier mot et London-lag bestående av Henry Thomas Buckle, George Walker, William Davies Evans, Perigal og Tuckett. Kennedy/Staunton-aget tapte et parti og spilte et uavgjort. Kennedy tapte en match mot Elijah Williams i 1846 (+2 –4 =0) og en mot Edward Löwe i 1849, begge i London.
Hugh Alexander Kennedy spilte i den store internasjonale sjakkturneringen i London 1851 og kom på sjetteplass. Han beseiret i første runde Carl Mayet med to seire. I andre runde tapte han mot Marmaduke Wyvill, beseiret James Mucklow i tredje runde og tapte til slutt mot József Szén.
I 1862 tapte Kennedy mot Serafino Dubois i det som kan ha vært verdens første internasjonale telegrafparti.
Vår Frue kirke (Dresden)

Vår Frue kirke (tysk: Frauenkirche) i Dresden er en stor protestantiske kirke. Kirken ble ødelagt under bombingen av Dresden i 1945, men ble etter 1990 restaurert og innviet igjen søndag 30. oktober 2005.
En kirke til Unser Lieben Frauen, Vår Kjære Frue, skal ha stått på stedet siden 1000-tallet. Den moderne kirken stammer derimot fra 1700-tallet. Den ble tegnet av George Bähr og bygget fra 1726 til 1743. Arkitekten døde i 1738, og fikk aldri se kirken fullført.
Den enorme kuppelen med en høyde på 91 meter ble raskt et kjennemerke for byen, og den lett gjenkjennelige silhuetten ble festet til lerretet av flere malere. Tvil om at kuppelen skulle være ustabil ble gjort til skamme da den prøyssiske hæren bombarderte kirken med granater i 1760. Granatene spratt av, og kirken stod som før.
I 1849 ble Frauenkirche sentrum for det revolusjonære mai-opprøret. I flere dager var den omgitt av barrikader og gatekamper, før opprørerne som var igjen ble arrestert inne i selve kirken.
Men kirken kunne ikke stå imot bombingen av Dresden den 13. februar 1945. Frauenkirche ble utbrent og kuppelen raste sammen den 15. februar klokken 10.

Restaurering

Planene for restaureringen ble funnet frem igjen i 1990. 14 borgere med blant andre trompetisten Ludwig Güttler i spissen forfattet «Ruf aus Dresden» («Ropet fra Dresden»). Talen om å restaurere kirken, holdt på 45-årsdagen for bombingen den 13. februar 1990, traff et verdenspublikum som etterhvert samlet seg i ulike grupper og samlet inn penger til arbeidet. I 1994 ble grunnstenen for rekonstruksjonsarbeidet lagt. Krypten i kirken ble ferdig i 1996.
Rekonstruksjonsarbeidet blir utført med gamle planer og materiale så langt det er mulig. Bortsett fra kuppelen bygges kirken med det opprinnelige materialet fra ruinen. Hver sten blir båret forsiktig vekk, målt, og katalogisert, og med utgangspunkt i hvor den lå i ruinhaugen kan man regne seg frem til dens opprinnelige plassering.
På grunn av aldring vil gammel sten være mørk, mens nyere deler vil være lysere. På grunn av dette vil man kunne se de nye stenene de første årene, og kirken vil minne folk om sin dramatiske historie.
Kirken vil imidlertid få et helt nytt orgel, istedenfor en reproduksjon av det opprinnelige, laget av Johann Gottfried Silbermann. Det vakre gullkorset som ble ødelagt under bombingen er gjenskapt med gaver fra Storbritannia. Den har også syv nye kirkeklokker som første gang ble ringt med i pinsen 2003.
Det utvendige konstruksjonsarbeidet ble fullført den 22. juni 2004, slik at kuppelen igjen kunne sette sitt preg på Dresden. Med krafttak de siste årene ble restaureringen fullført høsten 2005, og kirken gjeninnviet 30. oktober det året.
International Garden Exposition Suncheon Bay Korea 2013

International Garden Exposition Suncheon Bay Korea 2013 arrangeres i Suncheon i Sør-Jeollaprovinsen i Sør-Korea fra 20. april 2013 til 20. oktober 2013. Arrangementet ble tildelt 16. september 2009 av The International Association of Horticultural Producers (APIH).
Garden Expo vil omfatte et areal på 1 527 000㎡ rundt Suncheonbukta, og fokuserer på grønn industri og bærekraftig utvikling. Det vil bli arrangert mange utstillinger, blant annet av hager og arboreter. Arrangørene forventer fem millioner besøkende i løpet av de seks månedene arrangementet holder åpent.
Diokletians termer

Ombyggingen til kirke

I 1516 under restaureringen av en kirke i Palermo som var viet til karmelittmunken og martyren San Angelo, ble det avdekket en freske som viste de syv erkeenglene ved Guds trone. San Angelo måtte vike plassen for dyrkelsen av de syv: Mikael, Gabriel, Rafael, Uriel, Jehudiel, Barakiel (av barak = lyn) og Sealthiel. Ifølge overleveringen skulle en fransiskanermunk ha mottatt denne navnelisten i en åpenbaring. De fire første navnene var velkjente, men de tre siste stammet fra jødisk apokalyptikk og tilhørte ikke kristen tradisjon. Kirkens prest, Antonio del Duca, viet sitt liv til å spre dyrkelsen av erkeenglene, og dro til Roma for å overtale pave Paul 3. til å bygge en kirke til deres ære. Duca så allerede for seg at ruinene av Diokletians termer var velegnet til dette. Paven var ikke like overbevist, og først i 1560, da Pius 4. var pave, ble planen iverksatt. Den aldrende Michelangelo fikk i oppdrag å omdanne ruinene av et badeanlegg til en kirke, men rakk bare å tegne utkastene, som senere arkitekter gjorde om på. Dette ble den første av en rekke Englenes Maria-kirker som ble reist i Italia.
Tongxiang

Tongxiang (kinesisk: 桐乡; pinyin: Tóngxiāng) er et byfylke i provinsen Zhejiang i Folkerepublikken Kina. Det ligger i byprefekturet Jiaxing.
Befolkningen var på 653 294 innbyggere i 1999.

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Norðdepil

Norðdepil (IPA: [ˈnoːɹˌdeːpɪl], dansk: Norddeble) er en bygd på Færøyene. Den ligger i Hvannasunds kommuna, som har sitt senter i Hvannasund på Viðoy, rett over på den andre siden av sundet som skiller de to bygdene. Norðdepil ble grunnlagt av Poul Sivar Sivertsen i 1866, som grunnla forretningen á Oyrini på stedet. I 1895 åpnet skolen, og fra 1897 til 1912 var det en hvalfangststasjon i bygda. Norðdepil og Hvannasund har siden 1963 hatt landfast forbindelse via en veidemning. Siden 1967 har Norðdepil vært tilknyttet Klaksvík via to tunneler. Langs østkysten av Borðoy går det en vei til Múli. 1. januar 2009 hadde Norðdepil 170 innbyggere, mot 191 i 1985.
Wilco

Wilco er ei amerikansk rockegruppe. Gruppa ble danna i 1994 av medlemmer av den nylig oppløste gruppa Uncle Tupelo, med sangeren og gitaristen Jeff Tweedy i spissen. De øvrige var trommeslageren Ken Coomer, bassisten John Stirratt og multiinstrumentalisten Max Johnston, samt gitaristen Jay Bennett.
Gruppas debutalbum A.M. kom i 1995, en samling countryrocklåter som fulgte sporet fra Tweedys tidligere arbeider. Året etter kom dobbeltalbumet Being There, som innvarsla en stilendring. Her finnes innslag av psykedelisk rock, powerpop og soul. Plata ble svært godt mottatt av kritikerne. Kort tid etter forlot Johnston gruppa for å spille med søstera Michelle Shocked, og ble erstatta av Bob Egan.
I 1998 inngikk Wilco et samarbeid med sangeren og låtskriveren Billy Bragg som resulterte i plata Mermaid Avenue, en samling av til da upublisert materiale av Woody Guthrie. Denne ble fulgt opp av en Mermaid Avenue, Vol. 2 i 2000. I mellomtida hadde da Wilco kommet med sitt tredje album, Summerteeth (1999). 
Wilcos fjerde album – Yankee Hotel Foxtrot – førte til et brudd med plateselskapet Warner/Reprise. Gruppa nekta å etterkomme selskapets krav om å gjøre musikken mer kommersielt innretta, og kjøpte deretter masterbåndet og forlot selskapet for godt. Rettighetene ble overtatt av selskapet Nonesuch Records, og plata ble sluppet tidlig i 2002 – til allmenn akklamasjon fra musikkritikerne. 
Til innspillingene av det neste albumet – A Ghost Is Born – var besetninga blitt noe endra. Leroy Bach forlot gruppa, og inn kom gitaristen Nels Cline og keyboardisten Mike Jorgensen. I 2005 slapp gruppa albumet Kicking Television: Live in Chicago, innspilt i The Vic Theatre i Chicago. Albumet ble av Q Magazine seinere kåra til ett av de 20 beste livealbum.
Bandets neste album The Whole Love ble i 2011 kåret til årets beste album av nettstedet Panorama.no
Barneeutanasi

Barneeutanasi er betegnelsen på de organiserte drapene under det tredje rike på mentalt syke og funksjonshemmede barn i alderen opp til 16 år, såvel som av barn med «påfallende oppførsel». Omkring 5,000 barn ble offer for disse drapene i 30 såkalte «barnevernsavdelinger» som ble opprettet som en del av Aktion T4.
Royal Geographical Society

Royal Geographical Society er Storbritannias geografiske selskap. Det ble grunnlagt i 1830 under navnet Geographical Society of London for the advancement of geographical science. Selskapets første beskytter var kong William IV, og det tok opp i seg flere andre geografiske selskap, som Association for Promoting the Discovery of the Interior Parts of Africa, Raleigh Club og Palestine Association.
Flyværtjeneste

Flyværtjeneste er den delen av flysikringstjenesten som gjelder innretninger og tjenester som forsyner luftfartøy med værvarsler, værrapporter og værobservasjoner, samt eventuelle andre meteorologiske opplysninger og data for flygeformål.
I Norge er Meteorologisk institutt faglig ansvarlig for både den sivile og den militære flyværtjenesten.
Grip ordet, komiker!

Bakgrunnshistorie

I august 1994 åpnet Christian Kvart med standup på scenen fra første dag. Eddi Eidsvåg booket komikere utenom RDKs regi, og stedet etablererte seg som en offisiell standupscene i Oslo. Øyvind Loven, Åsleik Engmark, Atle Antonsen, Trond Hanssen, Øyvind Angeltveit og Thomas Giertsen debuterte her. TV-produsent Erling Bonde så tidlig potensialet, og satte i gang den første TV-produksjonen "Grip ordet, komiker!" fra Christian Kvart, som ble sendt på NRK i 1995. Med dette begynte kjennskapen til genren å etableres i større grad.
I serien fikk vi blant annet se og høre Jon Schau, Rigmor Galtung, Jånni Kristiansen, Are Kalvø, Sturla Berg-Johansen, Ragnhild Lavik-Lund, Siv Lysell, Yann-Robert, Kenneth Dean, Erling Bonde, Eilert Munch Lund, Maja Løvland m.fl.
Yanggao

Yanggao (kinesisk: 阳高县; pinyin: Yánggāo Xiàn) er et fylke i byprefekturet Datong i provinsen Shanxi i Folkerepublikken Kina. Folketallet i 1999 var på 273 462 innbyggere.

Kulturminner

De paleolittiske funnstedene Xujiayao og Houjiayao (Xujiayao-Houjiayao yizhi, 许家窑—侯家窑遗址), gravfeltet ved festningen ved Gucheng (Gucheng bao muqun, 古城堡墓群) fra Handynastiets tid, og Yunlintempelet (Yunlin si, 云林寺), er oppførte på Folkerepublikken Kinas liste over kulturminner.
Rosa-Luxemburg-Platz

Rosa-Luxemburg-Platz er en trekantet plass i Tysklands hovedstad Berlin i bydelen Mitte. Under den kalde krigen lå plassen i Øst-Berlin. Den ligger i den såkalte Spandauer Vorstadt, nærmere bestemt Scheunenviertel (scheune, norsk låve etter tidliger høylåver som fantes på stedet). Ved plassen ligger teatret Berliner Volksbühne.
Plassen har fått navn etter den kjente sosialdemokraten og antimilitaristen Rosa Luxemburg. Den har tidligere hett Babelsberger Platz (1907–1910), Bülowplatz (1910–1933), Horst-Wessel-Platz (1933–1945), Liebknechtplatz (1945–1947) og Luxemburgplatz (1947–1969). Sitt nåværende navn fikk plassen av SED-myndighetene i 1969.
I den sydlige enden av plassen ligger kinoen Babylon, bygget 1927-1929 etter tegninger av Hans Poelzig.
Plassen er bl.a. kjent som åsted for et drap på to politimenn, Paul Anlauf og Franz Lenk, utført av Erich Mielke og Erich Wichert i 1931. De to morderne flyktet til Sovjetunionen. I 1934 ble det bygget et monument for ofrene, utført av Hans Dammann. Det ble avduket 29. september. Monumentet ble skrottet i sammenheng med en råstoffsammling under andre verdenskrig. Sokkelen ble revet i oppdrag av Erich Mielke i begynnelsen av 1950. Mielke ble dømt for disse drapene in absentia i 1934 og igjen i 1993.
Frank Matre

Bakgrunn

Matre vokste opp i Oslo, og ble som trettenåring, døpt og tillagt Salem Oslo. Matre giftet seg i 1962 med svenske Maino Birgitta (født 1941). Han ble som 21-åring utsendt som evangelist og virket både i Norge og Sverige. Han har vært forkynner i over 55 år, fra 1958... I 1958 begynte han studier ved Örebrobaptistenes teologiske seminar.
I perioden 1983 til 1985 bodde familien i California. Frank M. Matre tok doktorgrad ved Fuller Theological Seminary, den kalles: Doctor of Ministry in Theology. Doktoravhandlingen fra 1985 er på 277 sider og fikk tittelen: A theological foundation to design a strategy for the renewal and growth of the Norwegian Pentecostal Movement.

Misjonær

Matre var utsendt som misjonær av menigheten Salem Oslo fra januar 1966 til sommeren 1972, i Zaire gjennom De Norske Pinsemenigheters Ytre Misjon. Han var leder for trykkeri og forlagsvirksomhet i Bukavu. Maino og Frank Matre bodde i provinshovedstaden Bukavu og i en periode på misjonsstasjonen Kalonge. Gjennom aksjonen: «Guds Ord til Afrika», samlet Matre penger til å bygge opp misjonens trykkeri og forlagsvirksomhet i Kongo.
Araneus triguttatus

Utseende

Araneus triguttatus  er en forholdsvis liten, men kraftig bygd edderkopp, hannen er 4 mm, mens hunnen er større, 5 mm lang (kroppens lengde). Kroppen er todelt, en bakkropp (abdomen) og en forkropp (prosoma eller cephalothorax). Forkroppen er bred, med fine, nedliggende hår, ensfarget brunlig. Bakkroppen hos hunnen er stor og kuleformet, lyst rød orange eller brunlig. Den har et ganske typisk mønster, men farger og kontraster kan variere. Hodet har åtte øynene, fire forholdsvis store øyne i midten, som mer eller mindre danner et kvadrat, og et par ganske små øyne som sitter tett sammen på hver side. Chelicerene er korte, kraftige, med tenner på innsiden. Beina er middels lange og ganske kraftige.
Artene i denne slekten kan være ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd. Den ligner mye på Araneus sturmi og kan forveksles med denne.
CrossFit

CrossFit er et varemerke, basert på treningsprogrammer laget av Greg Glassman i 1980-årene. 
CrossFit er en treningsform som er bygget på elementer fra høyintensiv trening, vektløfting, spensttrening, styrkeløft, turn, kettlebelltrening, calisthenics (trening med egen kroppsvekt), strongman og mange andre øvelser.
Stig Remøy

Stig Rune Remøy (født 1959) er en norsk forretningsmann fra Herøy på Sunnmøre. Remøy er største aksjonær og styreleder i Olympic Subsea ASA. Han har i tillegg eierposter og verv i flere av Olympic-gruppens selskaper, mellom annet Rimfrost AS og Olympic Seafood AS.
Han vant norgesfinalen av Ernst & Young Entrepreneur of the Year 2002, og var jurymedlem i verdensfinalen i 2004.
1. søndag i faste

1. søndag i faste, også kalt kvadragesima eller quadragesima, av latin, 'den førtiende dagen', eller invocavit , 'han kaller', etter åpningsordene i den gamle inngangssalmen, hentet fra Salmene 91, 15-16, er den første søndagen i fastetiden før påske.
Kobraslanger

Kobraer eller kobraslanger er et samlebegrep for en polyfyletisk gruppe med giftsnoker (Elapidae), som når de blir irritert, løfter forkroppen og spenner ut de fremste ribbeina, slik at nakkehuden strekkes og danner en skjoldlignende utbuling kalt et nakkeskjold. Artene lever i Afrika, Asia og Oseania, men er altså ikke nødvendigvis spesielt nært beslektet med hverandre. Mer enn 30 arter kalles imidlertid kobra.
Ordet kobra stammer fra det portugisisk uttrykket cobra de capelo og betyr hetteslange. Navnet viser til nakkeskjoldet. Alle kobraer har giftig bitt, og mange tusen mennesker drepes hvert år av dem. Noen kobraarter kan sprute gift opptil 2,5 meter mot øynene til et dyr eller menneske som oppfattes som en trussel.
Kobraslanger inngår i mange menneskelige rituelle handlinger. Ifølge tradisjonen skal det ha vært en kobraslange som tok livet av Kleopatra, Egypts siste dronning (farao).
Svingbrua i Belize City

Svingbrua i Belize City er ei svingbru i sentrum av Belize City. Den går over Haulover Creek, ei sideelv til Belizeelva. Den er den eldste svingbrua i Mellom-Amerika og en av få i verden som fremdeles opereres manuelt.
Brua ble bygd i Liverpool i England i 1922, og ble deretter frakta til Belize og installert i 1923. Den er i dag et av Belize Citys mest kjente landemerker.
Bogotás flagg

Bogotás flagg ble antatt som symbol for Colombias hovedstad 9. oktober 1952 gjennom dekret 555. Det er delt i to horisontale striper; den øverste er gul og den nederste rød. Den gule fargen representerer rettferdighet, dyd og godhjertahet, mens den røde symboliserer frihet, helse og nestekjærlighet. I midten av flagget er byvåpenet.
Flagget har proporsjonene 2:3. Når det brukes som banner, skal det være dobbelt så breit som langt, og som vimpel skal det være to og en halv ganger så langt som breit.
Flagget stammer fra El Florero de Llorente 20. juli 1810, som var en av de viktigste hendelsene under Colombias selvstendighetskamp, der patriotene hadde på seg et gult og rødt armbånd.
Riksscenen

Riksscene for nasjonal og internasjonal folkemusikk, joik og folkedans (Riksscenen) er en ny nasjonal møteplass for folkemusikk i alle fasetter. Riksscenen overtok høsten 2009 et tilpasset nybygg i gamle Schous bryggeri nederst på Grünerløkka i Oslo, og ble en del av Schous kulturbryggeri. Offisiell åpnet i september 2010. Før det arrangerte Riksscenen konserter og forestillinger i leide lokaler Oslo, og samarbeidet med aktører rundt i landet. Riksscenen avholder om lag 200 konserter og forestillinger årlig.

Organisasjon

Riksscenen ble etablert som stiftelse 16. mars 2007 av de fire nasjonale utøverorganisasjonene Juoigiid Searvi, Landslaget for Spelemenn, Norsk Folkemusikk- og Danselag, Noregs Ungdomslag og Samspill International Music Network.
Riksscenen er organisert med et styre og et rådgivende organ, Riksscenerådet, som består av nasjonale institusjoner og organisasjoner på området. Styreleder blir oppnevnt av stifterorganisasjonene, ett styremedlem med vara blir oppnevnt av MFO og NODA (fagorganisasjonene på området), og Riksscenerådet er valgforsamling til tre styremedlemmer med varamedlemmer.
Første styreleder for Riksscenen er Karl Einar Ellingsen (2007 – ) og første daglige leder er Jan Lothe Eriksen (2007 – 2010). Daglig leder er nå Helge Skansen (2010 -)
Atomic Weapons Establishment

Atomic Weapons Establishment (AWE) er et anlegg for utvikling og produksjon av stridshoder for Storbritannias atomvåpen. Anlegget drives på en 25-årig kontrakt av AWE plc., som eies av et konsortium bestående av Jacobs Engineering Group, Lockheed Martin og Serco Group. Anlegget og all infrastruktur eies av den britiske staten ved Forsvarsministeriet, som besitter en «gyllen aksje» i AWE plc.
AWE samarbeider med Los Alamos National Laboratory i USA og andre amerikanske atomvåpenlaboratorier om å utføre sub-kritiske atomtester ved Nevada Test Site for å innhente vitenskapelig data til ivaretagelsen av tryggheten og påliteligheten ved atomvåpen. Sub-kritiske tester er ikke forbudt av Prøvestansavtalen.
ABK AS

Historie

ABK ble etablert i 1991 som en entreprenørbedrift, og har etter hvert utviklet seg til å bli en importør og grossist. Selskapet driver teknisk support og vedlikehold av varmepumpesystemer. ABK er godkjent lærebedrift, har 108 ansatte og omsetningen i 2017 var 420 millioner kr.
ABK har representert Toshiba varmepumper i Norge siden 2000, og har et nettverk av forhandlere over hele landet. ABK samarbeider med Toshiba for å utvikle varmepumper tilpasset nordiske klimaforhold, og har en japansk produktutvikler med 40 års erfaring fra Toshiba i Japan.
Fra 2010 har ABK vært den eneste representanten for NIBEs produkter i Norge. NIBE er Nordens største produsent av varmeløsninger for boliger. NIBE kjøpte 50 % av aksjene i ABK AS i 2010.

Eierforhold

ABK AS er nå 83 % eid av det svenske børsnoterte selskapet NIBE Industrier AB, og er en del av NIBE Climate Solutions, ett av tre forretningsområder i NIBE-konsernet. I juni 2018 kjøpte ABK Ingeniørfirmaet Theodor AS fra GK Gruppen.
Bootleggers Blues

Bootleggers Blues er et musikkalbum med Jolly Jumper & Big Moe, utgitt i 2001.
Nord-Audnedal

Nord-Audnedal (Nord-Undal) er en tidligere kommune i Vest-Agder fylke. Kommunen ble dannet da Audnedal (Undal) ble delt i de to kommunene: Sør- og Nord-Audnedal i 1845.

Historie

Vigmostad og Konsmo kirkesogn ble ved kongelig resulusjon av 10. juli 1844 skilt fra Sør-Audnedal (Valle og Spangreid) Fram til dette hadde disse fire soknene vært ett prestegjeld og herred. Første representantmøte ble holdt 20. desember 1844. Første ordfører var Salve Eriksen Ougland. 7. februar 1844 ble det vedtatt å bygge ny kirke ved Vigmostad. Siste møte sammen med Nord-Audnedal var 1. august 1844 etter at de i møte 27. mars, samme år, hadde vedtatt å stemme over prost Lassens forslag om dele prestegjeldet i to. I 1910 ble Nord-Audnedal delt i Konsmo- og Vigmostad kommune.